Document ID: 32004R0613

Κανονισμός (ΕΚ) αριθ. 613/2004 της Επιτροπής
της 1ης Απριλίου 2004
για προσωρινή παρέκκλιση από τον κανονισμό (ΕΚ) αριθ. 1445/95 για τις λεπτομερείς εφαρμογές του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί της κοινής οργανώσεως της αγοράς στον τομέα του βοείου κρέατος(1), και ιδίως το άρθρο 29 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 1445/95 της Επιτροπής(2) προβλέπει ότι τα πιστοποιητικά εξαγωγής εκδίδονται την πέμπτη εργάσιμη ημέρα μετά την ημέρα κατάθεσης της αίτησης εφόσον κανένα από τα ειδικά μέτρα δεν έχει ληφθεί κατά την προθεσμία αυτή από την Επιτροπή.
(2) Λαμβάνοντας υπόψη τις αργίες του έτους 2004 και την ακανόνιστη έκδοση της Επίσημης Εφημερίδας της Ευρωπαϊκής Ένωσης κατά τις ημέρες αυτές, διαπιστώνεται ότι αυτή η προθεσμία εξέτασης των πέντε εργασίμων ημερών είναι πολύ σύντομη για να διασφαλιστεί η ορθή διαχείριση της αγοράς και πρέπει να παραταθεί προσωρινά.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από τις διατάξεις του άρθρου 10 παράγραφος 1 του κανονισμού (ΕΚ) αριθ. 1445/95, τα πιστοποιητικά για τα οποία οι αιτήσεις κατατίθενται κατά τη διάρκεια των περιόδων που αναφέρονται κατωτέρω, εκδίδονται κατά τις σχετικές αντίστοιχες ημερομηνίες, εφόσον κανένα από τα ειδικά μέτρα που αναφέρονται στην παράγραφο 2 του εν λόγω άρθρου δεν έχει ληφθεί πριν από τις ημερομηνίες αυτές:
ΘΕΣΗ ΠΙΝΑΚΑ
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Απριλίου 2004.

Labels: 3
17
15